Исмаил тиливалди йәнә" шинҗаң көп йиллардин буян мустәқил өзигә -өзи хоҗа болуш принсипида чиң туруп, диний етиқад сияситини изчиллаштуруп, давамлиқ түрдә миллий иттипақлиқ ишлири елип берип, баравәр, иттипақ, өз-ара ярдәмдә болидиған вә маслашқан йеңи типтики милләтләр мунасивитини мустәһкәмлиди" дегән. Униң бу сөзи һәққидә хәлқара уйғур кишилик һоқуқ вә демократийә фонди җәмийитиниң президенти рабийә қадир ханим инкас қайтуруп, исмаил тиливалди дегән сөзләрниң һәммисиниң ялған икәнлики, әмәлийәттә уйғурларниң һечқандақ өзи-өзи хоҗа болуш һоқуқи йоқлиқини, йеқиндин буян хитай һөкүмитиниң уйғурларни көпрәк миллий бөлгүнчиликкә қарши сөзләткүзүш арқилиқ хәлқарани алдимақчи болуватқанлиқи қатарлиқларни тәкитлиди.